પૂ. બાપુએ ૫૦૦થી વધુ કથાઓ ગુજરાતીમાં કરીને માતૃભાષાની બહુમૂલ્ય સેવા કરી છે. કથા દરમિયાન અનેક સાહિત્યિક-સાંસ્કૃતિક સંદર્ભોનું વટવૃક્ષ વિસ્તરતું રહે છે. સંતશ્રી તુલસીદાસ પછી રામાયણને ઘેર ઘેર પહોંચાડવાનો શ્રેય બાપુને જ આપવો રહ્યો. હજારોની માનવ મેદનીને જીવન શિક્ષણના પાઠ ભણાવ્યા છે. કથા દરમિયાનના એ પ્રસંગ પારિજાત ‘સાધના’ના વાચકો હવે ઘેર બેઠા માણી શકશે. પૂજ્ય બાપુને રામકથાનું રજવાડું કહી કવયિત્રી રક્ષા શુક્લએ બાપુને પોંખ્યા છે. તેમની એ કવિતામાં તરબોળ થતાં આવતા અંકની રાહ જોઈએ...